section_heading: Dvojajčani blizanci
paragraph_text: Pored dvojajčanih mogu se javiti i višejajčani blizanci. Postoji određeno pravilo da što su blizanci brojniji time se rjeđe javljaju u ljudskim populacijama. Dakle, najbrojniji su dvojajčani, dok postotak opada kada se radi o trojkama, četvorkama itd. Postotak javljanja blizanaca varira kod različitih naroda. Dvojajčani blizanci su najbrojniji u Belgiji, Finskoj, Danskoj, Švedskoj i Norveškoj, dok se najrjeđe javljaju u Kini (0,3%) i Vijetnamu (samo 0,01%). Kod dvojajčanih blizanaca može se dogoditi da jajne stanice budu oplođene spermijima dva muškarca. To dokazuje slučaj kada su rođeni blizanci od kojih je jedan bio bijelac, a drugi mješanac bijelca i crnca.